Електронни парламенти - Отворен парламент\nПрезидентът без квота в Комисията ”Коларов”\nПубликувано от Ясен Лазаров на 17.01.2012\nРазвитието на технологиите в областта на интернет и мобилните комуникации, промени фундаментално състоянието на съвременните общества. Информационните и комуникационни технологии постепенно се утвърдиха, като ключов катализатор за икономическия и социален напредък, предизвиквайки често неочаквани промени с дълбоко значение за живота на хората по света. Същите тези технологии за кратко време успяха да се наложат в бизнеса и преобразиха пазарните модели, както и начините, по които предприятията установяват връзка със своите потребители. Новите уеб-базирани комуникационни инструменти поставиха пред сериозно изпитание традиционните медии и средства за масова комуникация. Сферите на търговията, образованието, здравеопазването, банковото дело и т.н. са само частица от обществения живот, пред която се разкриха изцяло нови възможности за получаване и обмен на информация.\nДинамичното нарастване и постоянно видоизменяне на информационното общество имат важни последици и за публичните институции. Парламентите днес се намират на „кръстопът“, тъй като средата в рамките на която те работят се трансформира и това неминуемо оказва влияние върху начина, по който те се възприемат от гражданите. Ето защо, вместо да бъдат единствено свидетели на тези трансформации, институциите би трябвало задълбочено да проучват възможните начини за използването на новите технологии, с оглед укрепването на демокрацията и насърчаването на политическото участие.\nПрез 2005г. Департаментът по икономически и социални въпроси към ООН, съвместно с Междупарламентарния съюз*, създаде т.нар. „Глобален център за информационни и комуникационни технологии в парламентите“. Създаването на тази институция имаше за цел да отговори на все по-нарастващата нагласа по света за изграждането на „Информационно общество“. В неговите рамки законодателната власт би трябвало да изпълнява по-ефективно конституционните си задължения, чрез използването на различни информационни и комуникационни технологии (ИКТ).\nПрез следващите години Центърът започна да работи като звено за събиране на информация, организиране на изследвания и оказване на техническа помощ. Чрез тази дейност ООН на практика подкрепя съществуването на структурен диалог между отделните парламенти, международните организации, гражданското общество, представителите на частния сектор и т.н. Основна теза на Организацията на обединените нации е, че единствено чрез взаимодействието между всички заинтересовани страни в дадена сфера, могат да се установят най-добрите практики и да се осигури прилагането на необходимите политики.\nБлогът „Отворен парламент – граждански гласове“ ви представя доклада за „Световните електронни парламенти“, изготвен от „Глобалния Център за Информационни и комуникационни технологии“. В него се посочват някои от основните проблеми пред изграждането на „електронните парламенти“ в отделните държави. Предлагат се и начини за ефективното преодоляване на тези препятствия, чрез адекватното използване на нови инструменти и технологии.\nПредизвикателствата пред парламентите\nЕдна от постоянно потвърждаваните тези по време на международните конференции за „Електронен парламент“ твърди, че политиките и плановете за прилагане на ИКТ трябва да се ръководят от ценностите на демокрацията. Тези виждания за основните ценности и характеристики на демократичния парламент се споделят и от „Междупарламентарния съюз“ (международна организация, сътрудничеща си с ООН) – парламентите трябва да бъдат представителни, прозрачни, достъпни, отговорни и ефективни.\nДокладът за „Световните електронни парламенти“ от 2010г. има за цел да подпомогне парламентарните представители и администрация да отговорят на тези предизвикателства и да се възползват от въвеждането на ИКТ. Той е създаден в духа на подобен доклад от 2008г., който за пръв път документира усилията на отделните парламенти да използват модерни технологии, за укрепването на институционалната им роля. Докладът от 2010г. превежда читателите през уникалната среда на парламентарните технологии, доказва нейната сложност и предлага начини за преодоляването на някои от предизвикателствата на ИКТ.\nПредставени са най-новите данни за използването и наличието на системи, приложения, хардуер и други инструменти в парламентите по света на базата на международно проучване, проведено от „Глобалния център за ИКТ в парламентите“ през 2009 г. По време на изследването е изпратен въпросник до 264 еднокамарни и двукамарни парламента в 188 страни, както и до два регионални парламента. Събрани са 134 отговора, които включват националните законодателни органи на 109 страни, както и по един регионален европейски и африкански законодателен орган. Сборът на националните законодателни тела, участвали в изследването, представя мнението на 27 250 депутати (или 61%) от съществуващите близо 44 800 представители на национални парламенти по света. Народно събрание на България не се включило в това изследване.\nДокладът изтъква два критични въпроса – комуникацията с гражданите и изискването за прозрачност. Той предлага и методология за оценяването на ИКТ в законодателната власт, създавайки подробно описание на състоянието на електронните парламенти по света. Изследването завършва с анализ на междупарламентарното сътрудничество и предлага на парламентарните и спонсориращи общности създаването на обща рамка за електронните парламенти, основана на стратегически цели, които да служат на демокрацията, доброто управление и постигането на международно договорени цели за развитие.\nКак работят парламентите – основни констатации:\nКонстатациите за това как работят парламентите с обществеността показват наличието на известно подобрение от 2007г. Констатира се и фактът, че относително по-голям брой от парламентите и техните членове използват ИКТ ефективно, за да са във връзка с гражданите. 85% от парламентите са отчели нарастване на комуникацията си с гражданите чрез използването на различни инструменти на ИКТ.\nТвърде вероятно е еднопосочните аудио и видео инструменти да бъдат основно използвани през следващите няколко години. Интернет предаването – т.нар. „стрийминг“ е един от най-често използваните инструменти, като се очаква той да се увеличава и през следващите години. Въпреки това петте най-добри инструмента, за които се предполага, че ще бъдат основно използвани, са интерактивни – онлайн дискусии, анкети, електронни петиции, онлайн консултации по различни въпроси, консултации по законопроекти.\nПредизвикателствата при използването на ИКТ за комуникация с гражданите, определени от мнозинството институции, се състоят в това, че техните членове не са достатъчно добре запознати с технологиите от една страна, а гражданите – със законодателния процес, от друга.\nУебстраниците са се превърнали в основно средство, чрез което парламентите оповестяват работата си пред гражданите и чрез което те могат да поститнат напредък по отношение на целите за прозрачност и отчетност. Степента на налична информация на парламентарните уебсайтове, заедно с това, доколко тя е навременна и изцяло представена, е едно от основните средства за преценка на нивото на откритост за даден парламент. Въпреки че почти всички парламенти днес разполагат с интернет страници, много от тях все още не отговарят на някои от най-важните препоръки на „Междупарламентарния съюз“ по отношение на тези институционални сайтове. Така например една трета от парламентарните страници не се публикуват текстовете и статута на предлаганите закони, а само 45% са приложили стандарти, които осигуряват достъп до уебстраниците за хора с увреждания.\nРазвитието на електронния парламент се базира на активната ангажираност, ясна визия, стратегическо планиране, управление на широка основа, както и на адекватни ресурси. За много от парламентите може да се каже, че не притежават редица от тези компоненти. Над 40% от парламентите, участвали в изследването, не разполагат със стратегически план в тази сфера, който постоянно да се обновява. От друга страна почти една четвърт от парламентите са отразили ангажираността на своите политически лидери и говорители по тази тема като крайно недостатъчна. Необходимо е поемането на сериозен политически ангажимент, за да се реализират намеренията за повишаване на прозрачността и отчетността на законодателната власт, да се превърнат в реалност, чрез използването на ИКТ.\nПритежаването на системи и стандарти за управление на документите в дигитален формат е основен елемент, гарантиращ подобряването в дейността на парламента, както и увеличаването на прозрачността и отчетността на институцията. И все пак резултатите от проучването през 2009г. показват, че е имало относително малък напредък в развитието на тези системи и стандарти от 2007г. По-малко от половината парламенти разполагат със система за управление на предлаганото законодателство и едва 25% използват формата XML за своите парламентарни документи.\nПарламентите винаги са били информационно интензивни институции. Днес ИКТ създават още по-високи изисквания за информацията, като повишават и стандартите, по които се оценява точността, пълнотата и възможността да се използва предоставяната информация. За да отговорят на тези изисквания, някои парламентарни библиотеки са се превърнали в лидери в сферата на интегрирането на нови технологии в тяхната дейност. Много от останалите, обаче продължават да са изправени пред предизвикателства, произтичащи от недостатъчните ресурси за обучение, ограниченото наличие на техника, а в някои случаи и липсата на разбиране за приноса, който новите технологии могат да имат по отношение на парламентарната дейност.\nЕлектронният парламент трябва да се базира на устойчива и адекватна техническа инфраструктура. Необходими са различни компоненти – сложен и най-нов хардуер, софтуер, приложения и услуги за сигурност, както и обучен екип, който да се ориентира изключително добре в сферата законодателството. Резултатите от изследването през 2009г. в рамките на техническите въпроси показват известен напредък, особено по отношение на дейността по време на пленарните заседания и в обучението на служители и персонал. Редица предизвикателства, обаче не са преодолени. Така например, докато 96% от всички парламенти притежават локални мрежи (LAN), само 72% са заявили, че всичките им членове и комитети са свързани с нея. Освен това е необходимо да съществува и по-голяма възможност за поддръжка на приложения свързани с надзора над законодателните отговорности на парламента.\nСъстоянието на Електронните парламенти през 2010г.\nЦялостното описание на електронните парламенти през 2010г. е базирано на получените отговори от изследването и използването на статистическа методология за оценяването на ИКТ в рамките на законодателната власт. Методологията придава цифрова оценка по шест показателя, свързани с различни сфери, включени в наблюдението през 2009г.:\n1 – контрол и управление на информационните и комуникационни технологии\n2 – инфраструктура, услуги, приложения и обучение;\n3 – системи и стандарти за създаването на нормативни документи и информация;\n4 – наличието на уеб-библиотека или архив и възможности за търсене;\n5 – парламентарни страници;\n6 – комуникация между гражданите и техните парламенти.\nЧисловите оценки в рамките на всяка сфера се събират с другите, като по този начин се получава крайният резултат спрямо максималните 100%, който отчита моментното състояние на електронните правителства в отделните държави.\nКрайните резултати, описващи управлението и усвояването на ИКТ от парламентите по света, варират между 13.5% и 82.7%. Парламентите, доближаващи горната граница на резултатите, са не повече от 20% и разполагат с множество компоненти, улесняващи технологичните нужди на законодателната власт – стабилна управленска организация; солидна, но и гъвкава инфраструктура; системи за управление на парламентарната документация; архив и търсачки; уебстраници, предлагащи огромна база от навременна и пълна информация с множество канали за достъп до нея; различни инструменти за ангажирането на гражданите, както чрез традиционните комуникационни методи, така и чрез по-новите методи на интерактивните медии.\nПарламентите, доближаващи се до долната граница по използване на ИКТ, не разполагат с подходяща управленска структура. Изненадващо голям брой от тях все пак имат по-добри показатели от очакваните в тази сфера. Липсва обаче адекватна инфраструктура (някои не разполагат дори с надеждна електрическа енергия), често няма системи за управление на документацията, архивите са незначителни, а сайтовете им не съдържат почти никаква информация (някои парламенти не разполагат с уебстраници). В тези институции не са налице необходимите условия за ползването на ИКТ-инструменти за връзка с гражданите.\nПарламентите със среден резултат са различни във своите силни и слаби страни. Понякога те имат добри резултати в една или две сфери, но не са постигнали значителен напредък в останалите категории. Прилаганите инструменти на ИКТ от тях са различни, както за пръв път се отбелязва в подобно изследване, проведено през 2008г. Така например, докато някои парламенти имат високи резултати за техните библиотеки, уебстраници и комуникации, два пъти повече са получили ниски оценки в това отношение.\nКакто се очаква, равнището на доходите в една страна често се превръща в пречка пред използването на информационни и комуникационни технологии. Въпреки това власти, например в Латинска Америка, имат общ резултат над средния за всички парламенти, участвали в проучването, което предполага насърчаването на развитието на ИКТ-инструментите в този регион.\nНастоящото състояние на технологиите за Електронен парламент оказва влияние и върху отделните парламентарни представители. Така например от 27 249 парламентарни представители в законодателната власт, които са взели участие в изследването:\n20% не разполагат с персонален настолен компютър или лаптоп;\n31% не разполагат с достъп до парламентарната вътрешна мрежа;\n28% не разполагат с достъп до текстовете и статута на предлаганите законови мерки от уебстраниците на своите парламенти;\n47% работят в парламенти, които не са приложили стандартите, подпомагащи ползването на уебсайтовете от хора с увреждания, което затруднява тази група от граждани да следи работата на парламента и неговите представители;\n44% не разполагат с достъп до уеб-библиотека, която да организира информация по въпроси от интерес за членовете на парламента.\nРолята на международно сътрудничество\nИзследването за Електронните парламент от 2010г. подчертава стойността на междупарламентарното сътрудничество като една от най-малко струващите и потенциално най-ефективни стъпки за справянето с предизвикателствата на Информационното общество чрез ИКТ. Докладът подчертава и значението на регионалното сътрудничество, което предлага изключителни възможности за споделяне на ресурси, преодоляване на липсата на „know-how” и установяване на общи подходи. Напредъкът в това отношение, постигнат от новите регионални мрежи в Африка, Азия и Латинска Америка, заедно с този на вече съществуващите мрежи на глобално регионално и под-регионално ниво, доказва ползите от установеното сътрудничество.\nКонстатациите по отношение на сътрудничеството показват, че малко повече от ¼ от парламентите осигуряват или биха желали да осигуряват подкрепа за други парламенти при използването на ИКТ. От друга страна 46% от парламентите съобщават, че са получавали помощ или биха желали да получат такава за подобряването на своите ИКТ. Тази констатация подчертава значителната роля и необходимостта от нови участници в процеса на развитие на ИКТ за законодателните институции на държавите.\nПоради критичната нужда от финансова и техническа помощ в парламентите на развиващите се страни, вноските на международната дарителста общност и тези на страните с по-висок доход са особено важни. За да се максимизират ползите от инициативите за укрепване на парламентите, трябва да се постигне по-голяма съгласуваност между програмите, а така също да се намали дублирането на усилия. Това ще изисква обвързването на ИКТ към други международни инструменти за взаимна помощ. Освен това е необходимо да се насърчава и по-високото ниво на междупарламентарно сътрудничество, с оглед постигането на напредък в страните с развиващи се демокрации и нисък среден доход.\n„Глобалният център за ИКТ в парламентите“ е съставил рамка за развитието на Електронните парламенти за периода 2010-2020г. Тя е създадена въз основа на набор от стратегически цели в сферата на парламентарните технологии. Тези цели служат като общи принципи, стремящи се към улесняването на координацията и сътрудничеството между отделните парламенти, донори, международни организации и гражданското общество.\nСтратегическата рамка за Е-Парламент 2010-2020 е организирана върху пет основни области, по които следва да се предприемат конкретни действия през следващите десет години. Те включват:\nподобряването на политиките за развитие;\nпо-тесни връзки между парламентите и гражданите;\nгарантиран достъп до националното законодателство;\nприлагането на ИКТ за улесняването на основни парламентарни функции;\nсъздаването на устойчива и координирана програма за техническа помощ.\nРезултатите от проучването през 2009г. показват настоящото състояние на парламентите по отношение на тези стратегически цели. Бъдещите проучвания ще трябва да извършват и оценка за напредъка през следващите години.\nКакво можем да направим? Препоръки, за да вървим напред.\nСтратегическите цели от рамката за 2010-2020г., констатациите от проведеното изследване през 2009г., както и презентациите и дискусиите по време на конференциите по въпросите за Електронните парламенти, предоставят ясен план за действие, който би гарантирал напредък. Докладът от 2010г. представя интегриран набор от препоръки, взети от горепосочените източници и организирани в следните области:\nПланиране и управление;\nПрозрачност и отчетност;\nРегионално и глобално сътрудничество.\nНякои от тези препоръки се отнасят до парламентите на национално ниво. Към други, които включват националните парламенти и международната общност, трябва да се подходи на международно ниво.\nИзследването от 2010г. показва, че някои парламенти са подходили „новаторски“ при използването на технологии в рамките на тяхната ежедневна дейност. Те са постигнали значителна степен на откритост пред обществото, а членовете им използват най-напредналите технологии, които да ги подпомагат. Техният опит и знания за това, как да се прилагат технологиите, трябва да бъде споделен с останалите. От друга страна, много парламенти сякаш усвояват „парченца и части“ от технологиите, но без последователна и устойчива визия за тяхното прилагане. Те не са в състояние да достигнат пълния потенциал, с който ИКТ могат да укрепят институциите. Възможно е дори да изостават в своето развитие. Рамката за Е-парламент 2010-2020 би трябвало да позволи на парламентарните институции в отделните държави и на международната общност да измерват навсякъде напредъка в решаването на тези предизвикателства, в повишаването и поддържането на степента на демокрация.\nТехнологиите позволяват на парламентите да завишат нивото на прозрачност, достъпност и отчетност. Уебстраница с най-новите доклади от дейността на комисиите и пленарните дебати гарантира създаването на по-отворени парламентарни институции. Интерактивните инструменти за комуникация дават възможност на гражданите и организациите на гражданското общество да се ангажират със законодателството. Чрез различни канали се насърчава по-големият достъп до информация за всички групи от обществото, независимо от физическото местоположение или икономическия статус. Публикуването на речите и гласуванията на членовете на парламента, а така също и на информация за техните заплати и разходи, повишава нивото на отчетност.\nМоже да се спори дали в епохата на Информационното общество способността на институциите да постигат възможно най-високи нива на откритост и да изпълняват своята дейност, като представители на народа, зависи от ефективното използване на ИКТ. Също така може да се спори дали за постигането на тези цели парламентите трябва да споделят на регионално и международно ниво своя опит, натрупани знания и идеи.\nНационалните конституции укрепват авторитета на законодателната власт. Капацитетът за упражняване на този авторитет, обаче зависи от това доколко добре се изпълняват законодателните, надзорни и представителни отговорности. ИКТ представляват едно от важните средства, позволяващи на законодателната власт да изпълнява тези отговорности по ефективен начин. И тъй като новите комуникационни технологии продължават да се разпространяват в обществото, пред парламентите стои реалната възможност да използват ИКТ, за да изградят по-силна връзка между гражданите и техните представители. Изказано е твърдението, че ако гражданите се чувстват „свързани“, те ще бъдат и по-ангажирани, а парламентът ще се възприема, като по-отговорен и легитимен. Това създава и потенциал за промяна на негативните възприятия спрямо политическите институции, а в това число и спрямо законодателните органи.\n* Междупарламентарният съюз (http://www.ipu.org/english/home.htm) е международна организация на национални парламенти, създадена през 1889г. Основната цел на Съюза е да подкрепя диалога, мирните взаимоотношения и сътрудничеството между държавите, с оглед утвърждаването на представителната демокрация по света. Съюзът работи в тясно сътрудничество с ООН, чиито основни цели споделя.\nВидеонаблюдение в изборния ден – възможност с редица неизвестни\nГласуване с подвижна избирателна секция – симулация\nПояви ли се дарителската култура по време на избори?


Преоткрийте IT аутсорсинга - Вижън Системс - IT HelpDesk\nПредотвратява моментни сривове на системите и намалява времето за възстановяване при кризисни ситуации.\nНавременната профилактика и диагностика помагат да се предотврати неизправност и да се поддържа правилното функциониране на системите.\nАнтивирусният софтуер действа като затворена врата с охрана за вашия компютър, който отблъсква всички злонамерени вируси.\nИзграждане на офис мрежа\nОсъществаване на съвместна работа между компютърни системи и прилежащите им периферни устройства в обособената офис среда.\nСървърната инфраструктура се състои от физически и виртуални ресурси, които поддържат потока, съхранението, обработката и анализа на данни за бизнес приложения.\nПроектиране и одит на ИТ структури\nПри проектиране на нова компютърна мрежа, нашите специалисти ще съобразят първоначалните Ви изисквания и ще осъществят цялостен одит на съществуващите системи.\nОсигуряване на сигурен и мобилен достъп до Вашите файлове. Архивиране и възможност за възстановяване при кризисни ситуации.\nНавременната и безпроблемна комуникация както вътрешнофирмено, така и навън към клиентите е от изключително значение за развитието на всяка една компания.\nПревантивна мярка срещу материални щети и изнасяне на конфиденциална фирмена информация.\nIT аутсорсинг на изключително високо ниво\nЗапишете се за бюлетина на Вижън Системс - Вашият личен IT консултант\nСъгласен съм Вижън Системс да обработи предоставената от мен информация, за да получавам известия от тях. *


Автобронзанти и бронзанти | notino.bg\n• Автобронзант спрей – лесно се прилага и бързо съхне\n• Автобронзант лосион и крем – хидратира и подхранва кожата\n• Автобронзант пяна – лесно се втрива и създава естествен тен без петна, подходяща и за начинаещи\n• Направете пилинг на цялото тяло. Намажете колената и лактите с хидратиращ крем. Така ще избегнете появата на петна.\n• Нанасяйте равномерно тънък слой от крема в посока нагоре от ходилата. За перфектно втриване използвайте специални ръкавици за автобронзант.\n• Ако втривате крема с ръка, не забравяйте веднага след това обилно да си измиете ръцете.\n• Изчакайте около 20 минути, докато автобронзантът засъхне.\nCare Sun + 2\nSkin So Soft 2\nAvonSkin So Softавтобронзиращ спрей за тяло 150 мл.\nAvonCare Sun + Bronzeтониращ лосион с бета каротин 200 мл.\nAvonSkin So Softбронзиращ лосион SPF 15 200 мл.\nAvonCare Sun + Bronzeбронзиращ лосион за тяло и лице 150 мл.


Нов кабинет и ремонтирано детско отделение в МБАЛ\nНа 8 януари в МБАЛ – Свищов се състоя официална церемония за откриване на нов модерен педиатричен кабинет, оборудван по проект на АДО "Дунав" и ремонтирано детско отделение в болницата.\nНа церемонията присъстваха кметът на Общината Станислав Благов, управителят на МБАЛ - Свищов Гавраил Гевезов, общински съветници, представители на фирмите изпълнители на обектите и фирмите спомоществователи, медицински персонал, представители на общинската администрация.\n"Изключително съм радостен и удовлетворен, че вече имаме този модерен педиатричен кабинет и ремонтирано детско отделение. Нашите детски лекари са излючителни професионалисти, но за съжаление, в отделението за лечение на децата битовите условия не бяха на ниво. Благодаря на АДО "Дунав", както и на общинските съветници, които подкрепиха предложението ни от общинския бюджет да бъдат заделени средства за ремонт на отделението и сега то да бъде много по-комфортно и уютно. Отправям апел към ръководството на болницата да бъде активно, да търси и се възползва от всички възможности за реализиране на проекти за обновяване на общинската болнична инфраструктура.", каза на церемонията кметът Станислав Благов.\nСлед него управителят на МБАЛ - Свищов Гавраил Гевезов благодари на всички, допринесли за реализиране на проектите и сподели, че заедно с детските лекари са подели една инициатива, определяйки я символично като "Свищовската Коледа", чрез която са призовали фирмите в общината да подкрепят обновяването на детското отделение. Той заяви, че се надява даренията да постъпват и занапред и започнатото да бъде продължено.\nОт името на медицинския персонал на детското отделение, благодарности към ръководството на Общината и фирмите, спонсорирали с пари и материали ремонта, отправи д-р Румяна Николаева. Тя също сподели, че се надява, започналата промяна да продължи в посока подновяване и на обзавеждането в детското отделение. Д-р Румяна Николаева обяви, че през пролетта ще бъдат организирани и дни на "отворените врати" със свободен прием за популяризиране на педиатричния кабинет.\nЛентата за откриване на кабинета и обновеното отделение прерязаха кметът и управителят на болницата.\nКато подарък от кмета детското отделение получи стенен часовник.\nЛично дарение за отделението направи общинският съветник Васил Илиев, който уточни, че прави това като родител, чийто деца винаги са били лекувани тук много професионално, с нежност и грижи.\nПедиатричният кабинет бе ремонтиран и оборудван по проект на Асоциацията на дунавските общини "Дунав" със заглавие "Нека по-добре да защитим и да се грижим за здравето на нашите деца, живеещи по поречието на река Дунав". Той се финансира от Исландия, Лихтенщайн и Норвегия чрез Финансовия механизъм на Европейското икономическо пространство. Дейностите му включваха цялостно оборудване и обзавеждане на 23 специализирани педиатрични кабинети в дунавски общини партньори по проекта. Кабинетът за община Свищов бе обособен на етажа на детско отделение в МБАЛ. Проектът за него е на стойност 18 800 лева, от които 3000 лева бяха осигурени от Община Свищов, която участва като партньор в изпълнението му.\nИзвършен бе цялостен ремонт на обособените помещения и оборудване с компютърна конфигурация, климатик, хладилник, електрическа печка, прахосмукачка, бюро, гардероб и библиотека. Доставено бе и следното специализирано оборудване: електрокардиограф, 2 броя инхалатори, аспиратор, детски стетоскоп, кантар-ръстомер, бактерицидна лампа, стерилизатор и бебешка везна.\nРемонтът на детското отделение включва подмяна на дограмата на вратите и прозорците в отделението, шпакловка и пребоядисване, ремонт на санитарните възли, ремонт на помошните помещения за персонала, подмяна на осветителните тела. За целта от общинския бюджет бяха отпуснати 50 000 лева. С материали и парични средства са помогнали и няколко свищовски фирми. Рисунките, украсили отделението, са изработени и дарени от децата от Дневния център за деца с увреждания.


Смъртта на Сталин. Истината.\tПърва част | CultureSpace Статии История, Култура, Изкуство, Мистика\nСмъртта на Сталин. Истината.\tПърва част\n03/17/20 / ИСТОРИЯ\nПет дни, които разтърсиха Съветския съюз, а защо не и света!\n„Смъртта на Сталин“ (на английски: The Death of Stalin) е сатиричен филм на британския режисьор Армандо Янучи, заснет по едноименния роман-комикс на Фабиен Нури и Тиери Робен. Филмът е копродукция между Франция, Белгия и Великобритания. Световната премиера на „Смъртта на Сталин“ се състоя на фестивала в Торонто на 8 октомври 2017 г. и получи наградата на ФИПРЕССИ – международната критика. Но образите са карикатурни, а комедията, макар и „черна“, е странен жанр за темата и, естествено, след предварителната прожекция Министерството на културата отнема разрешението за прожекция в Русия, два дни преди официалната прожекция в Москва на 25 януари 2018 г. Мотивите на юристите на министерството са смехотворни: „Филмът „Смъртта на Сталин“ цели възбуждането на ненавист и вражда, унижава достойнството на руския (съветски) човек и пропагандира непълноценността на човека по признак на неговата социална и национална принадлежност, а това е екстремизъм“.\nНо животът сам се разпорежда какво да се случва в дачата в Кунцево през последните дни на Сталин. Да се върнем в 1953 г. Към края на живота си Генералисимус Йосиф Висарионович Сталин (псевдоним на Иосеб Бесарионис дзе Джугашвили) прекарва почти цялото си свободно време на дачата в московското предградие Кунцево. Леко потиснат, когато е сам, винаги кани четирима членове на вътрешния си кръг, да гледат филми в кремълския киносалон и да се почерпят.\nПо това време „другарите по оръжие“ на Сталин включват Георги Маленков, вероятен наследник на Сталин и вицепремиер; Лаврентий Берия, влиятелният началник на секретната полиция на Сталин, който също се домогва до властта; Никита Хрушчов, когото Сталин е извикал в Москва, с веселия си характер да разведри обстановката, и Николай Булганин, министър на отбраната.\n„Щом се събуди, той ще ни звънне (на четиримата) – и или ни кани да гледаме филм, или да започнем дълъг разговор по въпрос, който би могъл да бъде разрешен след две минути“, разказва по-късно Хрушчов Този ход е отчасти за компания, отчасти да ги следи.\nПрез 1953 г. Сталин е на 73. Той е претърпял или инфаркт, или серия от инсулти през 1945 г. и оттогава здравето му не е същото. Параноята му е засилена до краен предел. Когато през 1951 г. той прави редовния си преглед и лекарят му казва повече да почива и да работи по-малко, Сталин не понася добре тази препоръка, пише биографът Роман Бракман в „Тайното досие на Йосиф Сталин: Скрит живот“. „… три десетилетия по-рано, замисляйки да ускори смъртта на [премиера Владимир] Ленин, той се преструваше, че се тревожи за здравето му, [Сталин] настояваше Ленин да бъде пазен от всекидневните си задължения“, обяснява той.\nЛекарят е арестуван и обвинен, че работи като шпионин за британското разузнаване. Независимо дали Сталин иска да го признае, или не, здравето му наистина е влошено. Когато свиква конгрес на Комунистическата партия – първия от повече от десетилетие – през 1952 г., присъстващите очакват, че той ще очертае пътната карта на партийното наследяване. Вместо това кореспондентът на „New York Times“ Харисън Солсбъри пише: „Ако за кратко време изглеждаше, че големите роли на партийния конгрес трябва да отидат при Маленков и Хрушчов, подобни идеи бързо се разсеяха. Голямата роля, единствената важна на конгреса, изигра самият Сталин“.\nВместо да очертае ясен ход напред, Сталин продължава да разтърсва йерархията на Кремъл, като назначава множество млади, относително неизвестни личности на постове, по начини, които са „предназначени да прикрият и объркат линията на наследяване, а не да я изяснят“, пише Солсбъри.\nКогато става дума за членовете на неговия „вътрешен кръг“, той демонстрира, че всички са за еднократна употреба. Но през последните месеци от живота му наблюдателите на Съветския съюз могат да открият нещо, което се случва със Сталин: той подготвя нови репресии. Докато се носят слухове към кого ще се насочат следващите погроми, през зимата на 1953 г. Сталин съсредоточава вниманието си върху съветските евреи в кампания, предвещаваща нова вълна от чистки и партийни катаклизми, напомнящи за Големия терор от 30-те години на миналия век, с потенциал да разклати основите на Съветския съюз и неговото ръководство. Но да започнем по ред…\nКъсно вечерта на 28 февруари 1953 г. Сталин вика Маленков, Берия, Хрушчов и Булганин, за да гледат филм. След това се оттеглят в дачата на Сталин в Кунцево, където сядат да хапнат. Сталин пита дали са извлечени самопризнания за съдебен процес, който той скоро ще наблюдава. През тази зима Сталин провежда лов на вещици против кремълските лекари, много от които са евреи, твърдейки, че са убили висши съветски служители в т.нар. „заговор на лекарите“. Процесът трябва да започне до седмици.\nСпоред разказа на Хрушчов за нощта, те приключили около 5 или 6 сутринта. „Сбогувахме се с другаря Сталин и си тръгнахме“, пише той. „Спомням си, че когато бяхме в антрето, Сталин излезе, както обикновено, да ни види. Той беше в настроение и се шегуваше много. Той махна с показалеца си и го забоде в корема ми, като ме наричаше Микола. Той винаги използваше украинската форма на моето име, когато беше в добро настроение. Е, останахме си и в добро настроение, тъй като по време на вечерята нищо не се беше случило. Тъй като вечерта не винаги завършваше щастливо“.\n„Но вероятно всичко не е било толкова розово през нощта на 28-и- пише в мемоарите си Солсбъри. „Готови ли са били да оставят събитията да продължат напред и вероятно да ги засегнат всички? Трима от тях – Маленков, Берия и Хрушчов – били също толкова коварни, толкова опитни, толкова гъвкави… Дали тези тримата ще тръгнат по пътя към пропастта, без да направят ход, за да се спасят?“.\nСпоред свидетели, през последната вечер Сталин е енергичен и в отличен дух. Към 5 часа сутринта на 1 март гостите започват да се разпръскват. Шефът на охраната Хрустальов ескортира гостите, след което придружава до стаята и самия Сталин. Според мемоарите на помощник-коменданта на дачата в Кунцево – Лозгачьов, Хрустальов му разказва за странното поведение на вожда: тази нощ. Сталин е толкова благосклонно настроен, че дори позволява на Хрустальов и всички пазачи да си легнат, въпреки че никога не е давал такава заповед през всичките години до сега.\nНа следващия ден, в неделя, Хрушчов казва, че е останал вкъщи, очаквайки Сталин да се обади, за да му отправи покана за вечерта. Но Сталин не му се обажда, нито на другиго.\nСутринта охраната се сменя. Към 11 ч. прислугата и някои от охраната започват да се притесняват. Никой не е звънял за храна, нито сензорите, инсталирани в стаите на Сталин, са засекли движение. Обикновено по това време Сталин винаги се събужда и се обажда на някой от прислугата или охраната, за да даде нарежданията си. Освен това, след като се събуди, обикновено му носят чай. Във всяка стая на дачата има телефони за комуникация със служители, но телефоните мълчат.\nСпоред по-късни интервюта, работещите в дачата твърдят, че са били твърде уплашени, за да смущават Сталин. Но в „Неизвестният Сталин“ историците Жорес Медведев и Рой Медведев се съмняват в този разказ: „… не би било нормално служителите да се страхуват да влязат в стаята на Сталин или дори да му звънят по домашната линия“, пишат те.


НЕЗАРАСНАЛИ РАНИ / TRIAGE\nИрландия-Белгия, 2009, 99 мин\nТекущ рейтинг на филма: 7.75\nРежисьор - Данис Танович\nСценарий - Данис Танович\nОператор - Шиймъс Дийси\nМузика - Лусио Годой\nВ ролите - Колин Фарел, Кристофър Лий, Кели Райли, Пас Вега, Рийс Ричи, Джулиет Стивънсън, Бранко Джурич\nПродуценти - Марк Баше, Чедомир Колар, Алан Молоуни\nПродукция - Parallel Film Productions/Asap Films/Freeform Spain/Tornasol Films/Aramid Entertainment Fund/Irish Film Board\nТоронто МФФ ’09 – в секцията „Специални прожекции”; Фестивал на европейското кино в Севиля ’09 – в официалната селекция; Рим МФФ ’09 – в конкурсната програма\n„Само мъртвите са видели края на войната.” Този цитат от Платон загатва за сюжета на Незараснали рани, най-новото изследване на Данис Танович за това как битката променя човешкото сърце. Но за разлика от Ничия земя, тази драма проследява не войника, а хроникьора на сраженията.\nКраят на 80-те години. Колин Фарел е в ролята на Марк Уолш, военен фотограф. У дома в Дъблин, между командировките, той се забавлява в кръчмата с приятеля си и колега фотограф Дейвид (Джейми Сайвс) и жените им, но всички знаят, че е само въпрос на време, преди закоравелият му редактор (Джулиет Стивънсън) да го изпрати отново да се пържи в някоя гореща точка. Този път това е Кюрдистан, а Дейвид заминава с него. Високо в безплодните планини, в преследване на война без граници, Марк и Дейвид стават свидетели и заснемат ужасяващи кадри – от войници, които се унищожават с оръжията си, до доктор, който работи героично, за да спаси ранените, но застрелва онези, за които знае, че не може да им помогне. Става и по-лошо: приятелите имат разногласия дали да останат, или да избягат от този хаос. В крайна сметка се разделят и губят връзка, а Марк трябва да се върне у дома сам. Сцената, в която той се прибира в Дъблин и изненадва съпругата си – испанката Елена (Пас Вега), е красиво, еротично интермецо. Скоро обаче напрежението отново се покачва. Марк е все по-затворен в себе си, избухлив и тревожно слаб (Фарел отслабва почти с 20 кг за ролята). Отчаяната Елена моли дядо си да дойде от Испания. В изпълнението на легендарния Кристофър Лий д-р Хоакин Моралес е страховит мъж. Психиатър, работил по времето на режима на Франко, той е специализирал в лечението на убийци. В поредица от приковаващи вниманието срещи, които са сърцевината на филма, той предизвиква Марк да излее вината си за случилото се в Кюрдистан.\nНезараснали рани е като бавно разгарящ се огън – постепенно въздейства все по-силно в емоционално отношение. Фарел е страхотен в центъра на това трогателно изследване на един човешки характер. Но истинското откритие на филма е Лий, който прави вероятно най-детайлизираното си драматично изпълнение в своята наистина дълга кариера.\nБосненски режисьор, роден в Зеница през 1969 г. Учи музика, инженерство и кино, преди да напусне Сараево през 1992 г., когато войната започва. Заминава за Брюксел, където учи режисура в Националния висш институт по изкуствата. Дебютът му Ничия земя спечели „Оскар” за чуждоезичен филм през 2002 г.\n2002 11'09“01 – 11 септември (11'09“01 – September 11) – новела от филма\n2005 Ад (L’Enfer)\n2009 Незараснали рани (Тriage)\nОдеон - 15:00;


Симеон Наковски: Бях напрегнат преди срещата | Boec.BG - онлайн медия за бойни спортове\nНачало Кикбокс и муай тай Симеон Наковски: Бях напрегнат преди срещата\nСимеон Наковски: Бях напрегнат преди срещата\nБългарският кикбоксьор Симеон Наковски постигна третата си победа при професионалистите от общо четири двубоя. Той се наложи с единодушно съдийско решение над Християн Андонов по време на третото издание на GRAND FIGHT ARENA. Битката бе в три рунда по три минути от категория до 63 килограма.\n„Знаех, че ще ми трудно срещу такъв сериозен противник. Той има сериозни успехи и не очаквах да ми е лесно“, посочва Наковски за Андонов, който е балкански шампион от 2012 г., европейски шампион по муай тай за 2016 г., многократен републикански и носител на Интернационален пояс по муай тай.\n„Доволен съм как се разви срещата. Бях напрегнат преди това, но като влязох в клетката и си повярвах. Аз определях темпото и водех боя, и това 3:0 не е случайно“, коментира състезателят на клуб „Хан Аспарух“. Чрез сайта Boec.BG той оправи благодарствени думи към своите треньори в подготовката Антон и Сергей Петрови, Веселин Веселинов и кондиционния специалист Евгени Василев.\nНаковски разкри, че един от тях е изиграл много важна роля за успеха. „Антон Петров нямаше как да е до мен, тъй като бе на Световното първенство в Анталия. През цялото време се чувахме по телефона и той не спираше да ме окуражава. Това ми повлия положително много!“, посочва младия кикбоксьор.\nПлевенчанинът е изключително впечатлен и от бойния турнир, който се проведе в Стара Загора. „Галата беше уникална! За мен беше на световни ниво. Имаше много правостоящи, дори отвън останаха хора. Това достатъчно говори, че интересът бе убийствен“, завършва Наковски.\nЗрелищен кикбокс мач вдига адреналина на Grand Fight Arena 3\nтагове: Grand Fight Arena антон петров Веселин Веселинов Евгени Василев кикбокс Сергей Петров Симеон Наковски Стара Загора Хан Аспарух\nпредишни Перник приема турнира за купа „Иво Ангелов“\nследващи Джудистите ни тръгват с амбиция за медал от Европейското за глухи


Бележки по продукцията на „Дедпул 2“ - Филми\nБележки по продукцията на „Дедпул 2“\n10 май 2018 Филми Няма коментари\nПовече за филма и работата по него.\nДейвид Лийч, режисьорът на „Джон Уик“ и „Атомна блондинка“, е натоварен с мисията да ни поднесе повече каскади, повече стил и повече екшън. Лийч казва: „Имах честта и привилегията да съм част от създаването на няколко готини вселени, но има нещо несъмнено завладяващо във вселената на „Дедпул“. Той пренаписа правилата в жанра екшън комедия. Първият филм беше нещо наистина специално, а и светът, в който се подвизава героят, е толкова обширен, че не само можеш да си креативен, но и да останеш верен на първоизточника“.\n„Дедпул“ дебютира по екраните през февруари 2016 с най-големия резултат за филм, забранен за лица под 17 години, и се превърна в най-касовия филм с подобен рейтинг в историята с над 750 милиона долара от разпространението му по целия свят. „Дедпул“ стана и първият игрален филм за супергерой, номиниран за „Златен глобус“ в категорията комедия или мюзикъл, а Райън Рейнолдс също така е номиниран за най-добър актьор.\nРайън Рейнолдс не само участва в главната роля, но също е съавтор на сценария и продуцент на „Дедпул 2“. „Райън е невероятен комедиен талант“, казва Лийч, „и „Дедпул“ се получи толкова перфектно, защото той наистина се откроява в ролята. Той пое този герой от комиксите и го превърна в свое собствено творение. Получи се ефект на синергия между „Дедпул“ и Райън. Той наистина е Дедпул в истинския живот, особено по отношение начина, по който говори и въобще възприема света. Той е забавен и непочтителен, но е всеотдаен и състрадателен, точно като Дедпул“.\nСценаристите и изпълнителни продуценти Рет Рийс и Пол Уерник, които са автори и на първия филм, работят по „Дедпул“ от 2009 г. „Изглежда, че сме живели с него през целия ни живот“, казва Уерник. Рейнолдс се обръща към двамата да напишат сценария за оригиналния „Дедпул“ и Рийс си спомня: „Отне ни между пет и шест години, за да направим филма. Това беше един проект, по който работихме всеотдайно, както обикновено се работи по някои независими или нискобюджетни филми, за които трудно се намира финансиране. Дедпул изпъква като ябълка сред портокали, когато става въпрос за супергерои. Той е всичко, което останалите супергерои не са, а той дори не е и супергерой. Той е нещо като антигерой в костюма на супергерой“.\n„Дедпул донякъде напомня на Гърбушкото от „Парижката Света Богородица“, казва Лийч. „Той е обезобразен, но невероятно състрадателен. Историята му е страхотна. Дедпул има лечебни сили и донякъде е неуязвим, но е цапнат в устата. Речникът му е пълен със забавни и глупави цинизми, които не може да изречете, но ви харесва да чувате. Точно тази комбинация превръща героя в нещо изключително“.\nУерник допълва: „Дедпул е мразещ се, изпълнен с критика към себе си срамежлив герой. Беше изключителна привилегия това, че докато пишехме, в главите ни постоянно звучеше гласът на Райън. Той е Дедпул. Той мисли и говори като героя си. Наистина се наслаждавахме на това да седнем на компютъра и да пишем за него.“\n„Райън много прилича на Дедпул по отношение чувството си за хумор“, казва Рийс. „То е много неприлично и трудно за преглъщане, глупаво и незряло. Той чудесно си пасна с него и го знаеше. Райън беше влюбен в героя си още преди да започне работа по първия филм. Сред многото неща, с които той допринесе за образа, беше неговото физическо присъствие, карайки Дедпул да изглежда забавен зад маската и костюма си. Райън много напомня на Чарли Чаплин. Тялото му говори езика на жестовете и успява да предаде чувството за хумор и същността на героя си, и макар че виждате лицето му само през половината филм, той се представя като блестящ комик чрез гласа и маниерите си“.\nПо време на работата по „Дедпул 2“ Рейнолдс, Рийс и Уерник не спират да пишат. „Така и не поставяхме финална точка на сценария“, казва Рийс и добавя, че по време на постпродукцията на първия филм са пренаписали голяма част от диалозите. „Все пак Дедпул беше с маска, така че можеше спокойно да сложим каквито си решим реплики в устата му.“\n„В първия филм си позволявахме много волности“, обяснява Уерник. „В този филм обаче всичко беше различно. Напрежението беше огромно. Усещахме, че очакванията на всички са големи. С Райън и Рет се опитахме да направим това, което направихме и в първия филм. След като сценария ни караше да се смеем до сълзи, знаехме, че сме на правилния път.“ Докато Рейнолдс е неофициално съсценарист на първия филм, сега той работи по сценария с Рийс и Уерник. „Това беше истинско удоволствие, защото той е толкова талантлив. Райън е истинска машина за шеги“, допълва Рийс.\nУерник добавя: „Ако можем да стоим встрани от познатото и да преобърнем очакванията ви, значи сме свършили нашата работа. Чарът на „Дедпул“ е, че колкото по-странна е шегата, толкова по-забавна е тя“.\nЛийч добавя: „Когато правиш продължение, трябва да останеш верен на оригинала и на сценария. Тук се комбинира сатира, много неприлична комедия и здрав екшън. С моя опит може би се очакваше, че екшънът ще е още по-голям, така че трябваше да оправдая тези очаквания. Имах възможност да взимам смели решения, да заобикалям ограниченията и да бъде по-провокативен. И коя друга вселена, ако не тази на „Дедпул“, ще ти позволи всичко това?“\n„Дейвид наистина овладя стила на „Дедпул“, казва Рийс. „Той е един от най-добрите екшън режисьори в света и засили действието на максимална скорост“.\n„Екшънът е от основно значение в „Дедпул“, добавя Уерник, „и ние разполагахме с един от най-големите в бранша в лицето на Дейвид. Той направи така, че всички други екшъни да изглеждат като романтичните филми от 80-те. Екшънът в „Дедпул 2“ е убийствен. Няма да можете да си поемете дъх“.\nИзпълнителният продуцент Адитиа Суд уточнява: „Дейвид внесе нещо ново, за което никой не се беше сетил. В този филм има сцени, които мисля, че никога не са правени в киното и те пасват толкова добре с анархистичната духовитост на Дедпул и неговото нетипично мислене.”\nБиещото сърце – тайната съставка\nУерник казва: „Дедпул“ е популярен като комедия, но всъщност има истинско биещо сърце. Тайната съставка на филма е именно тази емоционална сърцевина. Този герой понася безброй удари и е повален. Животът не е бил никак благосклонен към него, той се оказва болен от рак и има ужасяващи белези по лицето. Мисля, че децата харесват Спайдър-мен, защото е странно малко хлапе, но когато си слага маската, се превръща в невероятен супергерой. Според мен хората са привлечени от Уейд Уилсън, защото виждат герой, чийто живот е бил тежък, но той по някакъв начин успява да преодолее това, дори се надсмива над всичко и в крайна сметка е победител на финала. Мисля, че именно това допада на зрителите.“\nАдитиа Суд казва: „Едно от истинските предизвикателства и удоволствия в „Дедпул“ е балансът между комедия, екшън и емоции. Хубавото при Райън е това, че може да се справи с всички тези неща. Ако беше комедийна звезда, екшън звезда или драматичен актьор, той щеше да се справи блестящо. Но фактът, че е идеален и за трите, позволява на „Дедпул“ да бъде „Дедпул“.\n„Поставянето на грима беше голямо изпитание“, казва Уерник, имайки предвид еластичните протези, с които Рейнолдс се превръща в осеяния с белези Уейд Уилсън. „Гримирането продължаваше с часове и на Райън не му беше много приятно, но той успяваше да играе с толкова много пластмаса на лицето си. Възможно ли е да изразявате чувства с тези протези на лицето си? Е, Райън се справяше брилянтно. Той е гласът на този филм. Той е биещото сърце на Дедпул. Когато Райън беше зад камерата, наблюдавайки и ръководейки целия процес, той усещаше кое се получава и от кое няма смисъл.“\nВ „Дедпул 2“ героят се изправя пред безкрайно много гадни противници, но тук няма само един основен злодей. Уерник обяснява: „Дедпул е герой, който не се съобразява с правилата. И ние решихме да направим същото. В „Дедпул 2“ го няма обичайният сучещ мустаци злодей. Искахме публиката да повярва, че Кейбъл е основния злодей и че историята ще е за сблъсъка му с Дедпул. Всъщност се оказва, че не е така и двамата обединяват силите си“.\nДжош Бролин като Кейбъл\nНоминираният за „Оскар“ актьор Джош Бролин участва в много филми, от „Няма място за старите кучета“ и „Сикарио“ до превърналия се в класика „Дяволчетата“ и ролята му на Танос в „Отмъстителите: Война без край“. В „Дедпул 2“ Бролин е в ролята на един от най-дългоочакваните комикс герои в киното: пътуващият във времето Кейбъл – един воин, заразен с техно-органичен вирус, който го снабдява с кибернетични сили.\n„Уейд Уилсън е имал доста тежък живот. Той обича да живее на ръба“, казва Рийс. „Искахме да продължим в тази насока в „Дедпул 2“ и разработихме някои прекалено сериозни и мрачни сюжетни линии. Дедпул все още е на ръба, не е постигнал почти нищо с живота си и му е достатъчно само да оцелява, което винаги е привлекателна черта. Кейбъл също е преживял много. Той е изгубил съпругата и дъщеря си от ръцете на един луд и сега прави всичко по силите си, включително пътува във времето, за да оправи нещата и да ги върне към живот. В това има истински емоции и дълбочина, които противостоят на хумора.“\n„Кейбъл е част от групата мутанти Х-Форс“, казва Уерник. „Дедпул е важна част от Х-Форс. Кейбъл е точният човек за лудостта на Дедпул. Той подсигурява паралелно емоционално ядро в историята. Макар че двамата са прекалено различни, те си приличат по това, че са преживели много. Изгубили са нещо и се опитват да възстановят баланса. В крайна сметка така се откриват взаимно“.\n„Джош е истинско съкровище и един от най-великите актьори на нашето поколение. За нас беше изключителна привилегия да работим с него“, казва Уерник. „Джош е невероятен“, допълва Суд. „Той вдъхна живот на този герой, който е любимец на феновете от години. Мисля, че всички ще бъдат развълнувани, когато го видят на екрана. За нас беше страхотно да разгледаме всички тези истории за Кейбъл и Дедпул, да се опитаме да подберем най-доброто от тях и да го пренесем на екрана. И двамата притежават невероятно силна воля. И двамата гледат на живота по различен начин. Между тях прехвърчат искри. Филмът поставя началото на едно партньорство помежду им, което може да се развие още в бъдеще.“\nЗа да се преобрази в машината за битки Кейбъл, Бролин помпа мускули в продължение на месеци и си налага дисциплина по отношение на храненето. Той се гордее с това, което нарича „най-добрата ми физическа форма досега“.\nЗази Бийтс като Домино\nОсвен че вдъхва живот на Дедпул и Кейбъл, авторът на комиксите Роб Лайфелд е създател и на Домино, която е представена за първи път в брой 98 на „Нови мутанти“. В същото издание дебютира и самият Дедпул. Лайфелд разказва: „В продължение на 10 страници Дедпул поваля всички, които му се изпречат на пътя. Появява се обаче Домино и тя го размазва още на първата страница! Тя е невероятна и не отстъпва на никого, бил той Дедпул или Кейбъл. Тя наистина няма равна в битките и има уникална сила. Не знаем от къде черпи силата си, но действията й са абсолютно непредвидими.“\nЛайфелд е доволен от избора на Зази Бийтс. „Благославям деня, в който я избраха за ролята. Тя е перфектна, защото кой друг би могъл да се изправи срещу Райън и да не остане по-далеч от него? Зази като Домино успя да постигне това. Динамиката между тях е страхотна.”\n„За мен беше огромна чест да вдъхна живот на тази героиня“, казва Бийтс. „Аз съм чернокожа, а тя не изглежда такава. Това ме притесняваше, но съм благодарна на Роб, който ми каза, че той никога не е мислел от каква раса е тя. Ако прочетете комиксите, ще видите, че Домино има различни псевдоними, които звучат много интернационално“.\nУерник отбелязва, че Домино също е предан член на Х-Форс. Той казва: „Това е тази долна група от дисфункционални, морално объркани и не особено в час образи. Тя не търпи глупостите на Дедпул нито за миг и не може да повярва как се е забъркала с тези загубеняци, и въпреки това точно с тях се чувства на място. Мисля, че зрителите ще се влюбят в Домино, както се случи с всички нас.“\nУерник допълва: „Зази е толкова забавна и толкова свежа. Тя внася младежки дух и съвременно звучене в света на Дедпул, който все пак е един 40-годишен пич. В това отношение тя несъмнено ще допадне на зрителите на фона на досадните щуротии на Дедпул“.\n„Домино има късмет“, отбелязва Бийтс. „Мисля, че e, защото тя бързо кипва и приема това за даденост. Тя е саркастична и язвителна. Домино се изправя срещу Дедпул и му разказва играта. Всъщност тя играе своята игра. Тя не е точно партньор, а действа по свои правила. Домино е просто наемник, който си свършва работата и изчезва“.\nДжулиан Денисън като Ръсел / Огнения юмрук\nДжулиан Денисън, младата звезда от „Лов на диви хора“, най-касовия хит в историята на Нова Зеландия, е в ролята на Ръсел, който се превръща в Огнения юмрук. Денисън е 14-годишен по време на снимките на „Дедпул 2“. Той отбелязва, че първият филм е бил забранен за лица на неговата възраст и е бил принуден да гледа негова цензурирана версия. „Пропуснах всички неприлични моменти, но за мен това е един от най-забавните филми, които съм гледал.“ А по отношение на това дали е бил предпазен от неприличните моменти в „Дедпул 2“, той казва: „Участвам във всички тези сцени! Нямам търпение семейството ми да гледа филма и да чуя как мрънкат на излизане от киното „в какво са превърнали детето ми!?“.\nДенисън допълва: „Когато за първи път виждаме Ръсел, той е в сиропиталище, управлявано от един побъркан човек. Ръсел е много зле, той е ядосан и тъжен, иска да си изкара гнева на някого и да разруши всичко. Като Огнения юмрук той може да изстрелва огнени кълба от ръцете си. Неговите сили го допълват, те изразяват яростта му. До края на филма той става много силен и вече знае как да използва възможностите си и как да ги контролира.“\nДенисън казва, че хореографията на бойните сцени на Огнения юмрук е вдъхновена от танца на племето маори хака, традиционен военен танц. „Маорите го изпълняват преди да поемат на война, за да призоват божията помощ. Огненият юмрук става много силен, когато го прилага“, допълва актьорът.\n„Огненият юмрук е връзката на Дедпул със стария му живот“, отбелязва Уерник. „Донякъде отношенията им са като между баща и син с уточнението, че Дедпул е най-лошият баща на света. Той е цапнат в устата, неприятен, досаден и не признава никакви правила“.\nМорена Бакарин като Ванеса\nМорена Бакарин се завръща в ролята на Ванеса, голямата любов на Уейд Уилсън. Тя казва: „Точно като първия филм, и този е невероятно забавен, зареден с много екшън и сърцераздирателен. Това е една красива история за живота и смъртта, за справянето с любовта и какво означава да имаш семейство“.\n„Да работиш с Райън винаги е страхотно“, допълва тя. „Той е много забавен и отдаден на този проект. Винаги е невероятно съсредоточен и това помага бързо да заснемем всичко, но и непрекъснато да се забавляваме. Импровизирахме постоянно, най-вече той ми подмяташе изненадващи реплики, но често успявах да му отвърна подобаващо.“\nБриана Хилдебранд като Негасоник Тийнейдж Уорхед\nБриана Хилдебранд се завръща като Негасоник Тийнейдж Уорхед. „Моята героиня вече е пораснала и израснала значително в сравнение с предния филм“, казва Хилдебранд. „Може би вече е по-наясно със себе си. Преди тя беше истинска бунтовничка и донякъде си е още такава, но сега изглежда по-облекчена и целта й е не просто да се бунтува, а да бъде себе си“.\nТози път Сприхавата тийнейдърка е влюбена: тя си има приятелка Юкио, изиграна от Шиоли Кутсуна. Хилдебранд допълва: „Тийнейджърката е много развълнувана. Мисля, че новата връзка й помага да израсне още повече. Да си заедно с някого, който е пълна твоя противоположност, може да ти помогне много“. Самата тя е въодушевена от идеята за двойка лесбийки във филм за супергерой.\nШиоли Кутсуна като Юкио\nШиоли Кутсуна се присъединява към вселената на „Дедпул“ като Юкио. Актрисата описва героинята си като „щастливо момиче от Токио с много шикозна розова прическа“. Но тя може да се бие и не отстъпва по нищо на останалите гадни убийци. Юкио е новото гадже на Сприхавата тийнейджърка. „Тя е по-цинична и студена, а Юкио винаги се опитва да открие положителната страна във всичко“, казва Кутсуна.\nКаран Сони като Допиндер\nКаран Сони се завръща като любимия на Дедпул шофьор на такси Допиндер. Той споделя: „Обожавам този герой. Това, което най-много ми допада при него е, че когато Дедпул го среща за първи път, той не го взима на подбив. Вместо това той става негов приятел и иска да му помогне. Светът на Дедпул е много мрачен и кървав, но не знам дали Допиндер забелязва това. Той просто е винаги широко усмихнат и е като слънчев лъч в този иначе доста мрачен филм“.\n„В новия филм мотивацията на Допиндер е друга. В първия той е воден от романтичните си чувства, а сега е много впечатлен от Дедпул и иска да бъде като него. Става много забавно, защото трябваше да правя няколко луди каскади“, допълва Сони.\nЛесли Агамс като Сляпата Ал\n„След като си сложа перуката, отново съм на същата вълна“, казва носителката на „Тони“ и „Еми“ актриса и певица Лесли Агамс, която се завръща в ролята на нетипичния съквартирант на Уейд, Сляпата Ал.\n„Толкова много обичам тази героиня“, споделя Агамс. „Забавно ми е да я играя, защото тя е пълна моя противоположност. Не й пука какво казва и псува на воля. Мисля, че затова връзката между нея и Уейд е толкова силна. Те са донякъде хем най-добри приятели, хем майка и син.“\nТи Джей Милър като Уизъл\nТи Джей Милър се завръща като доверения приятел на Дедпул, Уизъл. „Освен, че управлява бара за наемници, той се занимава с търговия на оръжия“, казва Милър. „Уизъл няма приятели, освен Дедпул. Но двамата не са партньори. Те работят заедно, но Уизъл залага, че Дедпул ще умре скоро. Двамата са приятели, защото са абсолютни егоисти.“\nАндре Трикото и Стефан Капичич като Колос\nАндре Трикото се завръща в тялото на Колос. Докато гласът и впечатляващото capture performance превъплъщение са на Стефан Капичич, Трикото е на снимачната площадка по време на снимките. Актьорът разказва: „Колос е от Русия и е един от оригиналните Х-Мен. Той е образован, издръжлив на болка, добре възпитан, учтив и рядко избухва. Той се грижи за всички останали, като един типичен по-голям брат. Тялото му се превръща в метал и той очевидно има невероятна сила и скорост. Отношенията между Дедпул и Колос са донякъде като между малкото и голямото братче. Колос е моралният компас на Дедпул, той винаги се старае да го вкара в правия път. Опитва се да го подготви да стане истински Х-Мен. И, разбира се, Дедпул винаги намира начин да оплеска нещата“.\nпреди 6 години, 5 месеца


Начало / Тагове / здраве\nВъзрастните с по-здравословен режим на съня отбелязват 42% по-малък риск от сърдечна недостатъчност, без да се взимат други фактори предвид, в сравнение с възрастните, които не спят добре като цяло - това сочи проучване в изданието Circulation на Американската сърдечна…\nХранене и възстановяване февруари 7, 2021 (0)\nНаближават студени месеци. Ето как с малко допълнителна помощ да засилим имунната си система с помощта на някои хранителни добавки.\nХранителни добавки ноември 20, 2012 (1)\nСлед тежките тренировки и стресовия ден, сънят е най-доброто средство което можем да използваме пълноценно времето за презареждане.\nЗдраве декември 9, 2008 (0)\nДруги статии юли 31, 2017 (1)\nДори и да звучат като термини - плод на научна фантастика, пребиотиците и пробиотиците са всъщност съставки с изключително благоприятен ефект върху организма.\nХранене и възстановяване октомври 25, 2020 (0)\nУпражненията за очи със сигурност помагат за подобряване на зрението. Въпросът е да се правят редовно и да се разбира каква е целта им.\nТренировки и упражнения септември 1, 2008 (3)\nХранене и възстановяване септември 12, 2011 (1)\nПериодичното гладуване е сред най-модерните хранителни режими към момента - възхваляван от холивудските звезди, успешни бизнесмени и интернет инфлуенсъри по цял свят.\nХранене и възстановяване юли 5, 2020 (0)\nОставайки верни на вярването, че храните в правилна комбинация могат да бъдат в пъти по-полезни, отколкото по отделно, обогатихме селекцията си от суперкомбинации.\nХранене и възстановяване юни 18, 2020 (0)\nХранене и възстановяване юли 2, 2020 (0)\nХранене и възстановяване юни 12, 2020 (0)\nДори и да не си се замислял преди за имунната си система, по време на пандемията вероятността да си й обърнал повечко внимание със сигурност се е повишила.\nХранене и възстановяване юни 3, 2020 (0)\nВ забързания свят, в който живеем, често се налага да избираме удобството пред здравето, когато имаме нужда от малко енергиен стимул.\nХранене и възстановяване май 16, 2020 (0)


Щутгарт. Жител на Германия на 73-годишна възраст почина след повторна инфекция с коронавирус. Това съобщи вестник Suddeutsche Zeitung, позовавайки се на Министерството на здравеопазването на федералната провинция Баден-Вюртемберг, предава TACC.\nКакто отбелязва вестникът, това е първият случай на смърт на пациент в страната след повторна инфекция с коронавирус. Според регионалното здравно министерство мъжът се е заразил за първи път през април миналата година. През декември тестът му за коронавирус отново е бил положителен. Той почина на 11 януари от „пневмония и сепсис, причинени от COVID-19 с полиорганна недостатъчност“.\nОсвен това, дълго време в началото той не е имал симптоми на болестта. Съпругата му също се се разболяла от коронавирус отново. Сега здравните власти разследват дали това е често срещаната форма на коронавируса или нова мутация.


12. ДА ВИДИМ ЛИЦЕТО МУ – Общение с Бога – Елена Вайт – (Елън Уайт)\n12. ДА ВИДИМ ЛИЦЕТО МУ\n„Блажени чистите по сърце, защото те ще видят Бога“ (Матей 5:8).\nКак може човек да придобие чистотата на сърцето, без която не е възможно да види Бога?\nЧрез подражаване Христовия живот: „Както Бог е чист в Своята сфера, така и човек трябва да бъде чист в своята. И той ще бъде чист, ако Христос е изобразен вътре в него, надеждата на славата, защото той ще подражава Христовия живот и ще отразява Неговия характер“ („Евангелски служители“, стр. 366).\nСветият Дух в сърца и домове: „За да бъдат очистени и да останат чисти, адвентистите от седмия ден трябва да имат Светия Дух в сърцата си и в домовете си“ („Свидетелства“, том 9, стр. 164).\n„Ако някога е имало време, когато сме се нуждаели от работата на Божия Дух върху сърцата и живота ни, то е сега. Нека се сдобием с тази божествена сила, за да живеем живот на святост и себепредаване“ (също там, стр. 166).\nХристос ни овладява: „Като работим в свръзка с великия Учител, умствените способности се развиват. Съвестта е под божествено ръководство. Христос взема цялото същество под своя контрол… Нови богати мисли идват в личността. На разума се дава светлина, решителност на волята, чувствителност на съвестта, чистота на въображението“ (също там, том 6, стр. 476,477).\nЧисти по сърце и тук: „Нищо нечисто няма да влезе в Божия град. Всички, които ще бъдат жители там, ще са станали чисти по сърце тук. Във онзи, който се учи от Исус, ще се открива нарастващо отвращение към нехайни обноски, неподобаващ език и груба мисъл. Когато Христос живее в сърцето, ще се открива чистота и финес в мисъл и обноска“ („Мисли от планината на благословенията“, стр. 24,25).\n„Ако желаем да влезем в Божия град и да гледаме Исус в Неговата слава, ние трябва да привикнем да Го гледаме с очите на вярата тук. Думите и характера на Христос трябва често да бъдат предметът на мислите и разговорите ни. Всеки ден трябва да се посвещава известно време на молитвено размишление върху тези свети теми“ („Вести към младите“, стр. 114).\nКато растем в Неговото подобие: „Като гледаме на Исус, ние придобиваме по-ясни и по-определени представи за Бога, и чрез гледане ние се променяме. Добротата, любов към съчовеците ни стават наш естествен инстинкт… Растейки в Неговото подобие ние увеличаваме капацитета си за познаване Бога“ („Притчи Христови“, стр. 355).\nАко живеем като в присъствието на Бога: „Чистите по сърце живеят като във видимото присъствие на Бога, през времето, което Той им определя в този свят. Те също ще Го видят лице с лице в бъдещото безсмъртно състояние“ (“Мисли от планината на благословението“, стр. 27).\n„Тогава ще Го видим лице с лице“: „Ние виждаме Божия образ отразен като в огледало, в делата на природата и в Неговите отношения с човеците; но тогава ще Го видим лице с лице“ („История на изкуплението“, стр. 432).\nКогато личното Аз е разпънато, мъртво и погребано, когато сме съд опразнен от егоизъм, гордост, похотта на плътта и греха и се покаем, тогава Христос ни изпълва. Христос във вас, надеждата на славата (Кол. 1:27, последната част) става действителност, да Христос във, отвътре нас, под самата ни кожа, Христос вселен в нас, имащ пълен контрол над живота ни.\nРезултатът: Съвестта отново задвижена, богати и чисти мисли нахлуват в ума, ние сме решени да вършим само това, което е право и честно, порядъчност и чистота в живота и дома стават навик. Богоподобие, съчувствие и сърдечна любов стават естествен изблик.\nКогато животът на Христос се отразява отвътре навън, като в огледало, тогава ние ще бъдем като старейшината Чарлз Бруукс, чийто син казал на събирането по случай оттеглянето му от активна дейност: „През целия си живот не съм чул баща си да повиши глас, да извика или да изпусне нервите си, или в гняв да затръшне някоя врата в къщата ни“.\nТова е един пример какво става, когато сме очистени, родени отново и Христос идва да живее вътре в нас, като постоянен обитател.


JBL ProScape PlantStart # 1 - Zoo Paradise - Интернет Магазин - За енергичен растеж на растенията: живите бактериални култури правят хранителните вещества достъпни за растенията и насърчават развитието на корените на растенията. Оптимизира усвояването на хранителните вещества от корените на растенията чрез бактериално разграждане на минералите в почвата. Намалява нежелание външни бактерии и колонизацията на синьо-зелените водорасли (цианобактерии).\n* За енергичен растеж на растенията: живите бактериални култури правят хранителните вещества достъпни за растенията и насърчават развитието на корените на растенията.\n* За първоначално установяване: разпръснете го върху хранителния субстрат или първия почвен слой и покрийте със субстрат.\n* Намалява нежелание външни бактерии и колонизацията на синьо-зелените водорасли (цианобактерии). Оптимизира усвояването на хранителните вещества от корените на растенията чрез бактериално разграждане на минералите в почвата. Растенията растат по-бързо.\n* Допълнителна полза: смесена бактериална култура за разлагане на органични отпадъци на дъното. Трансформира субстрата в допълнителен филтър.\n* Съдържание: 2 индивидуално запечатани метализирани торбички, всяка с 8 г минерален гранулат с живи бактериални култури за активиране на почвата в аквариуми от 20-100л.\nброй Цена: 9.50 лв.


Музика и басейни за лятно недоспиване - Тук и Сега\nДойде отново понеделник и е време за плануване на седмицата. За предстоящите дни Пловдив предлага преди всичко музика и басейни.\nКОНЦЕРТ НА P.I.F.\nПо средата на горещата работна седмица, в сряда, 29 юли, ще имаш добър повод да не спиш, защото група P.I.F. ще изнесат концерт.\nНа следващия ден пак ще имаш повод да не си лягаш рано, защото Миро ще гостува в Пловдив.\nГолямо парти ще има край басейн до “Коматевско шосе” в събота, 1 август. Събитието, наречено At The Pool, е вече второ по ред. Мелформатор, които станаха известни с прожекциите си върху Партийния дом към One Design Week, организираха това събитие за първи път миналата година. За второто издание те обещават над 20 часа свежа електронна музика, добър звук и впечатляващ мапинг. Купонът стартира от обяд.\nПАРТИ С PACO MAROTO\nПартито с Paco Maroto в събота ще е голямото събитие от седмицата за почитателите на електронната музика. То също ще бъде край басейн. Ще подгряват Ivo и Todd.\n“ПЛАЖЪТ НА МАРИЦА”\nКато стана дума за басейни, в неделя, 2 август, ще бъде откриването на проекта „Плажът на Марица“ на One Architecture Week. Три басейна и един бар са се заели да съживят изгубената традиция на “къпането в реката”. Организаторите обещават чиста вода в басейните и спасител. Дори и да изпуснеш откриването, временните съоръжения, които се намират между Пешеходния мост и моста на Панаира, ще работят до 30 септември.\nКОНЦЕРТ НА ФОЛКЛОРЕН АНСАМБЪЛ “ТРАКИЯ”\nФолклорен ансамбъл “Тракия” организира концерт, в който събира на сцената всички танцьори, певици и музиканти, които са били негови членове през годините. Тази своеобразна среща на поколенията ще се случи на 2 август, неделя, на Античния театър. Входът е свободен.\nСъбитията извън града са много, особено около морето. Близко и интересно ще е гайдарското надсвирване в с. Гела, което ще се проведе в събота и неделя. Събитието обещава и да е мащабно.\nОбърни внимание и на този фестивал в Старо Железаре, който чрез изкуството среща известни личности с непознатите жители на едно село; чрез стенната живопис съживява остаряващите постройки. Изложбата е подготвяна през юли и ще бъде открита на 1 август. С това събитие артистите напомнят: “Всички сме потомци на имигранти, търсещи своето щастливо място”.\nНа 28 юли ще се проведе викторина за футболните фенове;\nНа 29 юли ще пеят в града Ice Cream;\nНа 30 юли ще има парти с dj Marto Gavraili;\nНа 31 юли ще можеш да се запознаеш с художника Ясен Згуровски – буквално, но и преносно – с неговото творчество;\nПак на 31 юли ще има пърформанс, посветен на бързата храна, религиозната свобода и любовта към свободата;\nВечерта на 31 юли ще бъде полуфиналът на на конкурса за изпълнители „SpotLight“, на който можеш да гласуваш и ти, ако отидеш;\nСъщата вечер концерт ще изнесат Цветан Банов от “Диана Експрес”, Валери Градинарски от LZ, Анна Янова от Two Cities-One World, Петко Мюфтиeв и Петко Колев от “Тест”;\nНа 1 август метал-бандата Odd Crew ще пеят в Пловдив.\nАко пропускам значимо за теб събитие, можеш да добавиш информация за него в коментарите.\nАко искаш да знаеш повече за случващото се в града, можеш да прегледаш целия списък на наличните ивенти в “Тук и сега”.\n„Плажът на Марица“\nГайдарското надсвирване в с. Гела\n„Село на индивидуалности” – фестивал на стенната живопис в селo Старо Железаре


Начало › КОЗМЕТИКА › Душ гел › Душ-гел дезодорант за тяло "Lavilin"\nДуш-гел дезодорант за тяло "Lavilin"\nКомплекс от природни активни съставки и пробиотичен агент, който премахва следите от телесна миризма, хидратира и освежава кожата.\nС деликатната си текстура, той почиства и оставя кожата да диша. Растителен комплекс, който защитава кожата от токсините в атмосферната среда. Стимулиращ антиоксидант – подобрява структурата на кожата, успокоява и оставя кожата копринено мека. Овлажняващ агент – иновативен комплекс, подсилващ нивото на хидратация с 34%, балансира влажността за 8 часа.\nНачин на приложение: нанесете малко количество върху тялото. Разнесете продукта до постигане на пяна. Изплакнете цялостно и подсушете. Използвайте само според предназначението. Не поглъщайте. Избягвайте контакт с очите. Дръжте извън обсега на деца. Не нанасяйте, ако има установена чувствителност към някоя от съставките.


Броят на лишените от достъп до здравеопазване в ЕС расте в кризата, сочи доклад - Новини от ЕС - Дневник\n11:51, 28 ное 14 , 1783\nМерките срещу финансовата криза в еврозоната са затруднили достъпа на уязвимите социални групи до здравеопазване, сочи доклад на Европейската фондация за подобряване на условията на живот и труд (EUROFOUND), цитиран от Евроактив.\nПричината за проблема са бюджетните съкращения в сферата на здравеопазването, които правителствата предприеха в началото на икономическата криза, за да намалят бюджетните си\nдефицити. Безработицата и спадът в разполагаемия доход на домакинствата са усложнили разрешението на проблема още повече.\nДокладът посочва и профилите на социалните групи, пряко засегнати от икономическите затруднения в държавите членки: безработицата в ЕС през последните години се отразява най-негативно на достъпа на младите мъже до здравeопазването, докато задлъжнялостта на домакинствата лишава много млади семейства от адекватни медицински грижи.\nВ същото време най-уязвимите социални групи, за които достъпът до здравеопазване е бил труден и преди кризата, се сблъскват с още по-сериозни проблеми заради редуцираното финансиране в областта на социалните грижи.\nПример за такива групи са жителите на отдалечени райони, хората с ниска здравна култура, необразованите, хората с увреждания, хронични заболявания, възрастните, бездомните и имигрантите.\nВ доклада се посочват и косвените показатели за качеството и достъпа до медицински грижи: в редица европейски държави все по-малко пенсионери са настанявани в домове за възрастни и специализирани хосписи, защото пенсиите им са източник на доход за домакинствата в затруднено положение. В други случаи пациентите се насочват от частното към публичното здравеопазване заради икономии.\nEurofоund посочва, че голям брой национални власти и доставчици на социални услуги трябва да преразгледат мерките, предприети в отговор на кризата, когато икономическият растеж в икономиките им се възстанови. Освен това докладът призовава за повече инвестиции в условията на труд на медицинските работници. Според авторите адекватна мярка е не само повишаването на възнаграждението на лекарите и медицинските сестри, но и инвестициите в апаратура за амбулаторни грижи и самостоятелна медицинска профилактика. Насочването на средства в тази посока би могло да спести ресурси и разходи на системите за здравеопазване в дългосрочен план, посочва докладът.\nРейтинг: 446 12:06, 28 ное 14 Неутрално\nВ еврозоната се сбълскават с проблем, който за 99% от бълагрите от 25 години е ежедневие\nРейтинг: 426 13:48, 28 ное 14 Неутрално\nНормални държави, а?\nРейтинг: 1799 10:45, 29 ное 14 Неутрално\nДа, това е реалистичното мислене и анализ в нормалните държави. А тук болшевиките още лъжат простите мужици ,че с 3 милиарда можеш да имаш здравеопазването , което Австрия прави с 39 милиарда лева на година. Цялата работа тук е една активна пропаганда на комунягите , които нямат пари и заместват липсата им с децибели от съветските им мегафони.Имате не-повече от 5 години с доктори след това следва НЕОБРАТИМ ДЕФИЦИТ който с никакви пари няма да компенсирате. Планови операции в чужбина, специалисти само в 3 -4 големи града , а иначе на 100 км от населеното място; ОПЛ на 20 километра падащ се на 10000 пациента. До 12 години пък трябва да се пенсионират 80% от лекарите и ще стане още по-страшно. А млади лекари ще гледате само по филмите. Това го чака населението зяпащо и чакащо нещо безплатно от поредното комунистическо правителство с параван от псевдо десни ....\nРейтинг: 636 07:45, 30 ное 14 Неутрално\nРасте, защото здравето стана стока, а здравеопазването - бизнес! Има едни неща, които не могат да са бизнес!\nРейтинг: 426 20:19, 30 ное 14 Весело\nБроят на мултимилионерите нараства въпреки кризата сочи друг доклад\nИ 2 доклада са направени от безпристрасни източници


Продукти на марката SkinLabo — Discount Mania\nSkinLabo е популярна в Италия марка, която предлага на потребителите козметични продукти с изключително високо качество. Марката се фокусира върху по-малко, но изключително добре подбрана клиентела, която се състои от хора, поставящи грижата за своето лице и тяло на пиедестал.\nКакво предлага SkinLabo\nКозметичната марка предлага всичко, от което се нуждае вашата кожа, за да бъде здрава, чиста, свежа и красива. Италианският бранд се асоциира с:\nВисококачествена декоративна козметика;\nПочистващи препарати за кожата на лицето;\nПочистващи препарати за тяло;\nПодхранващи продукти за лице;\nПодхранващи продукти за тяло;\nКозметичните продукти под марката SkinLabo се асоциират по-скоро с грижа за кожата. Не е тайна, че здравата, чиста и поддържана кожа е красива, дори и без грим и SkinLabo е доказателство за това.\nРедовната употреба на козметични продукти с марката SkinLabo ще промени вашата визия до неузнаваемост, разчитайки на силата на природата и развитието на дерматологията.\nСъвременният мъж не само може да се грижи за кожата си без да се притеснява от това, но това дори се възприема за задължение на всеки мъж, който изпитва уважение към себе си и цени здравето си.\nПродуктите са с топ качество, изработени са от внимателно подбрани материали и са тествани многократно за да се докаже тяхната ефикасност и абсолютна безопасност.\nСилата на природните съставки\nКозметичните продукти на SkinLabo са известни с това, че предлагат високо съдържание на натурални съставки, които по естествен път подмладяват и разкрасяват кожата.\nАлое вера, масла от какао, билки и какво ли още не се съчетават за да създадат едни от най-ефикасните кремове за ръце и тяло.\nПочистената кожа е здрава кожа\nКолкото по-добре почистена е кожата на лицето и тялото, толкова по-добри регенеративни свойства показва тя. Ето защо SkinLabo поставя особено голямо внимание и акцент върху почистващите продукти за кожа и лице.\nДеликатен момент е премахването на грима, ето защо това изисква голямо внимание. Изборът на продукт за почистване на грим трябва да е добре премислен и внимателно направен, така че да се постигне оптимален ефект.\nТук особено внимание се отделя на кремовете, които имат за цел да прикрият дребните недостатъци. Те са създадени изключително внимателно и за направата им са използвани само добре подбрани съставки.\nВажно за този тип продукти е да съчетават разкрасяването с нежно и деликатно подхранващ ефект, така че да се възползваме максимално от грима. По този начин след почистване на грима кожата ще бъде дори още по-свежа и красива.


Вносът на работна ръка е шанс и за демографията ни - Интервюта - Стандарт Нюз\nТенденцията гражданите да се завръщат на село ще продължи, казва Явор Алексиев от ИПИ\n- Господин Алексиев, според данните на НСИ към края на т.г. населението на България ще падне под 7 милиона. Потвърждава го и статистика на ООН, а според дългосрочните прогнози на НСИ ще бъдем с над 2 милиона души по-малко през 2080 г. Превръща ли се България в демографска пустиня ?\n- Въпреки че дългосрочните проекции за демографското развитие на страната са негативни, не бих казал, че България се превръща в демографска пустиня. Дори в тези проекции, които НСИ прави за 2080 г. се разглеждат три варианта, като в зависимост от това дали ще постигнем конвергенция, дали ще се ускорят негативните процеси или напротив, ще се появят положителни процеси, населението през 2080 г. се очаква да е между 5,5 милиона и 6 милиона души по различни оценки включително и тези на Евростат. Така че - да, дългосрочно се очаква този спад на населението да продължи, но ако се вгледаме малко по-внимателно в демографските данни не само в България, но и за страните от ЕС, ще видим, че основният фактор, който предопределя тази динамика за страната ни, е всъщност миграцията. Имам предвид българите които напускат страната, а пък от другата страна на уравнението не са налице кой знае колко много чужденци, които се заселват да живеят тук. Демографски проблеми съществуват и в много други европейски страни от години, но те ги решават с привличането на чуждестранни граждани. За съжаление социално-икономическата ситуация у нас е такава, че ние не сме толкова атрактивна дестинация. А и с оглед на националната ни характеристика се вижда, че има известно упорство срещу по-лесното привличане на чуждестранни работници.\nС други думи, инструменти, които на Запад са познати като средства за борба с демографията, тук просто не се прилагат. В същото време според коефициента, който показва една жена в детеродна възраст колко деца се очаква да роди, този за България е почти равен със средния в ЕС. Всъщност има много други държави, където, ако изключим ефекта от миграцията, населението би се топяло по-бързо от това в България. Така че основният проблем, който аз виждам в средносрочен и дългосрочен план, е как този миграционен поток да бъде обърнат или как България да успее по примера на други страни да стане атрактивна за чуждестранни граждани. В някои случаи говорим и за привличане на сънародници от български общности в чужбина, каквито има в Украйна, например.\n- Според последните данни на НСИ броят на напускащите страната за година е 35 хиляди, а на връщащите се - 25 000. Възможно ли е да бъде преобърнат този баланс в близките години ?\n- Не знам дали е възможно в краткосрочен план това да се случи, но е радостно, че в някои сфери се забелязва растящ интерес на работещи хора към България като дестинация за развитие. Тук говоря за професионални услуги, информационни и комуникационни технологии. За много млади българи, които работят в тези сфери, е много по-лесно и изгодно да се върнат от чужбина и да живеят тук. Така те могат да си позволят един много добър стандарт, донякъде и заради особеностите на нашата данъчна система.\nПо принцип специалистите в тези области се облагат с високи данъци в голяма част от европейските страни, тъй като техните доходи са доста големи. У нас обаче, колкото е по-висока тяхната заплата, толкова повече средства успяват да задържат за себе си. И в същото време те не губят достъп до този европейски и глобален пазар. С други думи за българския специалист няма значение дали живее в София или в Берлин, защото неговият клиент от Хамбург, Ню Йорк или Лондон не се интересува от това. Нещо повече, тъй като издръжката у нас е по-ниска, е по-лесно да се създаде в България един конкурентен продукт, който да се пласира в чужбина. Затова по линия на трудовата миграция основното предизвикателство през последните 29 години, а през следващите години, е хората в т.нар. нетъргуем сектор да бъдат задържани тук. Това са българите, чийто труд не може да бъде изнесен зад граница, без самите те да отидат навън. Говорим за строители, медсестри и други специалисти, които просто трябва да са там, където получават заплащането си.\n- Родният бизнес постоянно се оплаква от липсата на работна ръка. В каква степен това е проблем ?\n- На пазара на труда в момента в България повечето индикатори сочат за рекорден недостиг на работна сила. Специално в индустрията 40% от фирмите казват, че биха произвеждали повече, ако имаха подходящи кадри. За сравнение дори преди кризата, когато безработицата беше до тези нива, около 5%, този дял беше 25-30%.\nВ момента някои български фирми се виждат принудени да отказват поръчки, защото не могат да си намерят нужните кадри. Така като цяло и икономиката ни работи под пълния си потенциал. Разбира се, в някои случаи това е вследствие на напасването между търсенето и предлагането, на заплатите, които родните фирми са готови да дадат. По-често обаче става дума за липсващи у нас традиции в преквалификацията, в ученето през целия живот. Неща, които на Запад се прилагат така че, когато се промени структурата на търсенето на работна сила, наличната работна сила да отговори на това търсене по възможно най - добрия начин.\nВ 21 век образованието не трябва да се разглежда като етап в живота на човек, а като нещо, което продължава паралелно с неговата трудова дейност, ако той иска да получава добри доходи и да е търсен кадър.\n- Напоследък много хора да напускат големите градове и се установяват на село. Ще се засили ли тази тенденция?\n- България е интересна с това, че в гъсто населените места заетостта е по-висока от тази в същия тип райони средно за ЕС.\nПричината е ежедневната трудова миграция, която на Запад е норма, а у нас все още е феномен. Това, което виждаме основно като връщане от града към селото, всъщност е миграция в момента от столицата към широката Софийска област и към съседните общини. Тенденция, която в някакъв момент ще видим и спрямо другите икономически центрове като Пловдив и Варна.\nМалко закъсняло като явление у нас, но което най-вероятно ще продължи следващите години. Не става дума за огромни териториални разсейки, но може да очакваме в рамките на едно 50-60 км от големите икономически центрове лека полека да се премести част от работната сила. Този процес ще помогне на тези по-малки селища, защото новите заселници там ще харчат в тях софийски заплати, а това може да позволи по-добър стандарт на живот. Нещо, което започва да се осъзнава от българските работещи, а съответно подкрепя и местната икономика. Тази тенденция очаквам да продължи.\n- Доколко е възможно обаче да се съживи Северозападът, станал печално известен като Северозападнала България ?\n- Там проблемите са малко по-други. Северозападна България освен, че е беден български район, е и част от беден европейски район - и от страната на Румъния, и на Сърбия. Липсата на големи икономически центрове в този район прави тази ежедневна трудова миграция доста трудна. Затова именно това е районът, в който трябва да се реализират големи мащабни инвестиционни намерения. За съжаление не виждаме в Северозапада кой знае какви опити за реплициране на това, което стана в индустриалната зона в Пловдив, зона Загоре, която вече се обособява. Край Шумен също се строи инвестиционна зона. Така че има добри практики, но това е вече въпрос малко на капацитет на местните власти, а пък от централната власт това, което се изисква, е добро инфраструктурно развитие.\n- Да очакваме ли, че ако се стабилизира икономиката, ще има повече бебета ?\n- Това, което трябва да наблюдаваме през следващите години е не толкова коефициента на раждаемост, колкото броя на новородените. Последният бейби бум беше между 2007-2008 година, което показва, че когато хората са малко по-спокойни за доходите и работата си, съответно се получават и такива положителни резултати. Не трябва да забравяме, че родените от бейби бума някъде между 2020 - 2030 г ще влязат сами в репродуктивен период. Така че може да се очаква тогава едно обръщане на негативния коефициент на раждаемост, по линия най-вече на подобрение. Може би това е важен момент за българското демографско развитие, да направим всичко възможно този период между 2025-2035 г. да е благоприятен за правенето и отглеждането на деца и съответно за живота в България. Демографията не е еднопосочна улица. Много страни са минавали през различни фази на своето развитие. Според мен е важно да се работи и в посока привличането на повече чуждестранни жители, говоря най-вече за млади хора. България трябва да направи всичко възможно да привлича хора, които искат да работят и да се развиват в рамките на ЕС.


Neil Gaiman: Snowmen Later\nНа 26 декември 2007 г. Нийл написа:\nНавън е зимна приказка. Вижте:\nПолучих прекрасни подаръци от семейството си. Любимият ми е саморъчно направен от Мади албум със семейни снимки и кратки текстове и коментари към тях, в типичния за нея стил. („Е, татко, въпреки, че на тази снимка изглеждаш двуглав, държа да отбележа, че поне си един добре изглеждащ двуглав човек. Ха J. Дипломирането на Майк стана повод за чудесна семейна екскурзия!!”) Просто се разтопих.\nОпасявам се, че съм успял да забравя кой ми изпрати линка към процеса на превръщане на буркан в кошер на http://www.hemmy.net/2007/09/16/bees-makes-hive-in-a-jar/, обаче планирам да си купя буркан или някакво подобно странно стъклено нещо и да проверя какво ще направят пчелите с него.\nВесела Коледа! Чудех се дали, в духа на сезона и в чест на рояците си жълто-черни жужащи приятели, би публикувал връзка към инициативата на Awful Thing да залеем третия свят с пчели чрез heifer.org. http://www.somethingawful.com/d/news/bee-charity-drive.php Само срещу $30 тази Коледа можеш да изпратиш 12 500 пчели да тероризират нищо неподозиращи граждани на места като Уганда и Ел Салвадор, където смелчаците биха могли да опитат да сключат договор с пчелите за сладкия им нектар. Днес до обяд вече бяхме дарили на нуждаещите се един милион пчели и си помислих, че ти би могъл да помогнеш да ги направим десет милиона. Благодаря!\nЩе направя каквото ми е по силите. В крайна сметка, не би могла да съществува земя, изобилстваща от мляко и мед, без пчели. И без, ъъъ... млекодайни бозайници.\n(По случайност току-що получих прекрасен коледен падарък от един приятел - дарение на пчели чрез Heifer.org от мое име.)\nНа http://www.rottentomatoes.com/m/hellboy_2_the_golden_army/trailers.php вече има трейлър на Hellboy: The Golden Army.\n(Това вероятно означава, че мога да публикувам тук няколко снимки от времето, което прекарах на снимачната площадка и които досега прилежно кътах в тайна.)\nОткрих този сайт преди малко – простете, ако новината е стара – и се зачудих дали идеята се е появила със създаването на Коринтянина, или когато сте го създавал, сте използвал вече съществуващ „кошмарен образ”?\nДобър въпрос. Мисля, че Коринтянинът съвсем определено е първият комикс-герой, който има усти вместо очи. Въпреки, че Стив Бисет (струва ми се) беше нарисувал на корицата на „Блатното нещо” въпросното блатно нещо с усти, вместо очи, няколко години преди да се появи „Сандман”. Сигурен съм, че ако се разтърсите, ще откриете, че подобен образ се е появявал и на други места през годините. Ще се радвам да ми кажете какво сте открили, ако решите да търсите. Усти-вместо-очи със сигурност е станал доста популярен от появата на Конринтянина насам, но това може би е по-скоро свързано с техническия напредък на фото манипулациите, отколкото с факта, че образът се е заселил трайно в общественото съзнание.\nЧестно казано, страшно се радвам като виждам, колко смущаващо действа.\n(Което ми напомня, че на http://srbissette.blogspot.com/2007/12/save-me-from-myself-i-am-going.htm има глава от справочника на Голсън/Вагнер/Бисет, посветена на колекцията „Среднощни дни” на Нийл Геймън.)\nКакво мислиш за факта, че в библиотеката на американския Конгрес всички шотландски автори са картотекирани в графа „английска литература”? Разбирам, че подобни библиотеки се опитват да пестят място, но не би ли трябвало все пак една толкова голяма и авторитетна библиотека да си направи труда да бъде малко по-точна в класификациите си? Ето връзка към статията на Би Би Си: http://news.bbc.co.uk/1/hi/scotland/7157708.stm\nОт една страна е глупаво: Шотландия си е отделна страна със собствени традиции, собствена литература и както английска, така и галска литературна традиция. От друга страна пък, това означава по-малко работа за библиотеката на Конгреса. Но пък така погледнато, биха имали още по-малко работа, ако просто картотекират всичко в графа „Книги”.\nОтносно: пеперуди през зимата Всъщност това не е въпрос. Снимката на пеперуда от поста от 20 декември миналата година всъщност не е на пеперуда, а на молец. Когато са в покой, молците разтварят крилете си, докато пеперудите ги държат вертикално.\nСъжалявам, че ще те разочаровам, но наистина беше пеперуда... По въпроса каква точно - Хедър първа успя да я идентифицира. Ето какво казва тя:\nЗаинтригувана от пеперудите, реших да направя малко проучване. Пеперудата на снимката ми прилича на малка копривна пеперуда, която е широко разпространена във Великобритания. Изглежда обича да спи зимния си сън в къщите и, ако стените са достатъчно топли, понякога излиза от скривалището си. Много информация и разкошни снимки на какавидите й има ето тук: http://www.ukbutterflies.co.uk/species.php?vernacular_name=Small%20Tortoiseshell\nАз съм главният аниматор на „Коралайн”. Срещнахме се за кратко когато дойде в студиото преди известно време.\nКакто и да е. Клипчето, което качи в блога си, предизвика голямо (позитивно) оживление на уеб сайта ми. Ето, виж какво казват тук: http://www.stopmotionanimation.com/dc/dcboard.php?az=show_topic&forum=25&topic_id=4688&mesg_id=4688&listing_type=read_new\nВ момента за филма работят 25 аниматора, а работата им е разпределена на 37 етапа. Когато и ако ти остане време, може да наминеш да надникнеш в кухнята. Определено има какво да се види на този етап от продукцията. Весели празници и благодаря, че качи клипа на уебсайта си.\nПрекрасно е, че хората започват да говорят за това. Измина повече от година, откакто бях в студиото на Лайка и станах свидетел на началния етап от работата по „Коралайн” и съм наистина впечатлен от всичко, което видях от тогава насам.\nА когато се прибрах вкъщи, ме чакаха собствените ми две копия на лимитираното издание на „Синовете на Ананси” на Хил Хауз - само с около година закъснение. Разкошно е, наистина. Може би дори си е струвало чакането...\nЕтикети: bees, butterfly of love, Coraline movie, Corinthian Eyes, hellboy, Is Scotland Really England Or Not?, steve bissette, two photos, Winter


община – bgnes\nСъс заповед на кмета на Община Сунгурларе Георги Кенов на територията на общината се въвеждат строги противоепидемични мерки, предаде кореспондентът на БГНЕС в града. Заповедта на кмета влезе в сила[Още…]\nЗапор на всички банкови сметки на община Чепеларе e наложен от частен съдебен изпълнител. Общото дължимо по три изпълнителни дела е над 86 хил. лв., съобщи бТВ. Запорът е от[Още…]\nИнициативният комитет на Мая Манолова внесе документите с подписите за кметските избори, предаде репортер на БГНЕС. „Внасяме 6255 подписа, има още 2000, които не успяхме да обработим. Можем да ги[Още…]\nВ повечето малки градове всички се познават и има оплетен кръг от зависимости. Принципната ситуация в страната е, че се краде много и нагло, и затова се намираме на това[Още…]\nМахат “надгробната плоча” от площад Гарибалди\nСтоличният кмет Йорданка Фандъкова разпореди да се премахне от площад “Гарибалди” в София новооткритият монолит при ремонта, т.нар. „водна стена”, която отново стана обект на подигравки в социалните мрежи, като[Още…]


Прави се филм за непознатия войвода Стоян Мълчанков, 100 години след смъртта му | СТОРНИК | Музейник\nПрави се филм за непознатия войвода Стоян Мълчанков, 100 години след смъртта му\nПредстои появата на документален филм за недостатъчно познатия в наши дни войвода от Неврокопско Стоян Мълчанков, участник в Илинденско-Преображенското въстание и Балканските войни. Повод е 100-годишнината от убийството му. Това съобщиха за „Сторник“ неговите автори – Николай Борисов, историк и заместник-областен управител на Софийска област, и Ивайло Шопски, журналист и създател на пътуващото читалище „Бащино огнище“.\nНиколай Борисов, историк и заместник-областен управител на Софийска област, и Ивайло Шопски, журналист и създател на пътуващото читалище „Бащино огнище“.\nЗа реализацията на филма са пропътувани над 2 500 км и са заснети над 20 часа видео материал. Авторите са работили в Централния държавен архив в София, Държавен архив Благоевград, Къща-музей „Пейо Яворов“, Историческия музей в град Гоце Делчев. Във филма участие взимат над 50 души, сред които наследници на войводата Стоян Мълчанков, доц. Димитър Тюлеков от Македонския научен институт, доц. д-р Валентин Китанов – ръководител катедра „История“ в Югозападния университет в Благоевград, д-р Кирил Алексиев – директор на Регионален исторически музей – Благоевград, кметът на община Гоце Делчев Владимир Москов, авторката на най-пълното досега изследване за войводата – Бистра Риндова, членове на клубове „Традиция“ – Благоевград и „Родопски хайдути“.\nСъздателите на филма за Стоян Мълчанов – Николай Борисов и Ивайло Шопски, с част от участниците . Източник: авторите на филма\nОсвен филма за Стоян Мълчанков излезе и народна песен, посветена на войводата. Тя е изпълнена от оркестър „Шевица“ и талантливите народни певици от Драговищица Бисера Иванова и Лидия Ангелова, а текстът е дело на Ивайло Шопски.\nНародните певици Лидия Ангелова (вляво) и Бисера Иванова (вдясно). Източник: авторите на филма\nБисера, Лидия и орк. „Шевица“ – „Илинден – Великден“. Песен, посветена на 100-годишнината от смъртта на войводата Стоян Мълчанков\nВ ситуацията на извънредно положение и социална изолация мероприятието по почитане паметта на Стоян Мълчанков на лобното му място не може да се проведе на датата, на която е убит – 22 април. За това събитието и представянето на филма се отлагат за по-късен етап, споделят авторите на филма.\nСтоян Мълчанков – войвода и приятел на Яворов\nНа 22 април преди 100 години е убит големият неврокопски войвода Стоян Мълчанков. Той е учител и просветен деец, революционер, войвода на ВМРО, околийски управител, народен представител. Участник в Илинденско-Преображенското въстание и Балканските войни. През 1903 г., по време на Илинденското въстание, спасява населението на цялото село Ковачевица, като извежда жителите на територията на свободна България. Друг интересен момент от живота на Мълчанков е, че по негова инициатива се изгражда теснолинейката Септември-Добринище. Близък приятел е с Пейо Яворов и Тодор Александров.\nСтоян Мълчанков (1875 – 22 април 1920 г.). Източник: авторите на филма\nTagsВМРО • Илинденско-Преображенско въстание • Неврокоп • Пейо Яворов • Стоян Мълчанков